钦定古今图书集成/方舆汇编/职方典/第1519卷 > 《通志》
## 钦定古今图书集成/方舆汇编/职方典/第1519卷 > 《通志》

峨昌

一名阿昌。性畏暑湿，好居高山，刀耕火种。妇女以红藤为腰饰，祭以犬占。用竹三十三根，略如筮。嗜酒负担觅禽兽虫豸，皆生啖之。采野葛为衣。无部长，杂处山谷，听土司役属。今永昌、罗板、罗明三寨皆其种。旧俗，父兄死则妻其母嫂。后罗板寨百夫长早正死，其妻方艾，自矢不失节，遂饿而死，其俗乃革。